****

**Polisi Mynediad**

**Cyflwyniad**

Mae nodau gwasanaeth Archifau Morgannwg, sydd wedi eu hamlinellu yn y

*Datganiad o Ddiben*, yn cynnwys gwneud ei gasgliadau yn hygyrch i’r cyhoedd a

dyma brif swyddogaeth ei holl staff. Mae’r polisi mynediad yn canolbwyntio ar yr

egwyddorion sylfaenol a fydd yn sicrhau bod holl randdeiliaid Archifau Morgannwg

yn glir ynglŷn â’u hawliau a’u cyfrifoldebau. Y gymuned sy’n cael ei gwasanaethu

gan yr Archifau yw’r *rhanddeiliaid*, ei ddefnyddwyr presennol a defnyddwyr y dyfodol, yr ymchwilwyr ar y safle a thu hwnt iddo, ei adneuwyr, y rhai sy’n ei gyllido a’i staff.

Mae deddfwriaeth, polisïau’r llywodraeth (y DU, cenedlaethol a lleol) a

blaenoriaethau’r awdurdodau sy’n cyllido’r gwasanaeth yn effeithio ar wahanol

bwyntiau sy’n berthnasol i fynediad. Nod yr Archifau yw bodloni pob un o’r rhain yn ei wasanaethau.

**Egwyddorion Cyffredinol**

Mae Archifau Morgannwg yn cefnogi egwyddorion *Y Safon ar gyfer Mynediad*

*i Archifau (PSQG)¹,* sef:



Gwasanaethu ei gymuned mor effeithiol ac effeithlon â phosibl.



Ceisio gwasanaethu’r **holl** gymuned, a llunio ystod o wasanaethau priodol i

fodloni anghenion penodedig a dealledig y gymuned.



Ceisio sicrhau bod cymaint o ddefnyddwyr â phosibl yn cael gweld neu

ddefnyddio deunydd gwreiddiol tra’n sicrhau bod deunydd cwbl unigryw a

gwerthfawr hwnnw’n cael ei warchod yn barhaol. Rhaid cymryd mynediad agored

yn ganiataol a rhaid i unrhyw gyfyngiadau gydymffurfio â meini prawf wedi’u

diffinio’n gadarn



Diffinio’r amcanion y mae’n ceisio’u cyflawni ac ymgynghori â’r rhanddeiliaid i

ddatblygu ac adolygu’r diffiniad hwnnw. Bydd bodlonrwydd defnyddwyr ymhlith ei

brif amcanion



Cynllunio’n benodol i gyflawni’r amcanion hyn ac ymgynghori â’r rhanddeiliaid

wrth ddatblygu’r cynllun hwnnw.



Cael systemau i fesur ei berfformiad o’i gymharu â’i gynlluniau.



Cael mecanweithiau adborth a gweithdrefnau cwyno, a sianelau cyfathrebu clir

rhwng rhanddeiliaid a’i gilydd.



Ymateb yn benodol i orberfformiad a thanberfformiad ac i adborth rhanddeiliaid yn

ei gynlluniau, er mwyn cynnal cydbwysedd priodol o adnoddau ar draws ystod

lawn o amcanion.



Egluro i’r rhanddeiliaid ei ddiffiniad o randdeiliaid, ei nodau, ei gynlluniau, ei

berfformiad, sut mae cyfathrebu ag ef a’i ymateb i adborth.



Gweithredu drwy brosesau y mae’r defnyddwyr yn cyfrannu atynt, prosesau lle

mae gan y defnyddwyr gyfrifoldebau yn ogystal â hawliau.

**Egwyddorion Arfer Da**



Mae’n amlwg pwy mae’r Archifau’n bwriadu eu gwasanaethu a beth mae’n

bwriadu'i gyflawni wrth ddarparu mynediad i’w gasgliadau.



Er mwyn sicrhau **tegwch** mae’r Archifau yn ceisio bodloni’r defnyddwyr yn ei

gymuned ac nid yw’n gwahaniaethu yn erbyn unrhyw aelod o’r gymuned.



Mae yna **gyfathrebu** ddwyffordd agored ac effeithiol yn digwydd rhwng yr

Archifau a’r gymuned, a gellir archwilio’i bolisïau a gwneud sylwadau arnyn nhw.



Mae’r Archifau yn **atebol**, yn delio’n effeithiol â sylwadau a chwynion ei

ddefnyddwyr, yn adolygu’i berfformiad yn rheolaidd ac yn gwneud gwelliannau, ac

mae ei bolisïau’n adlewyrchu barn a diddordebau gwahanol ei randdeiliaid.



Mae’r Archifau’n cael ei reoli i fodloni ei nodau **yn effeithiol ac yn effeithlon**,

mae’n arloesi er mwyn cyflwyno gwell gwasanaethau tra, ar yr un pryd, yn ceisio

rheoli risg, ac mae’n adolygu effeithiolrwydd ei waith yn rheolaidd



Mae’n amlwg **pwy sy’n gyfrifol** am reoli’r gwasanaeth a sut y gellir cysylltu â

nhw.



Mae **cyfranogiad y staff** yn y gwaith o gyflwyno’r gwasanaeth cywir i’r

defnyddwyr yn dilyn canllawiau safonau gwasanaeth clir a’r staff eu hunain sy’n

datrys y rhan fwyaf o broblemau gwasanaeth sy’n codi, yn y fan a’r lle.



Mae pob aelod unigol o’r staff yn **hawdd i’w adnabod** ac mae naill ai wedi

cwblhau hyfforddiant llawn ar gyfer ei swydd neu yn weithiwr dan hyfforddiant sy’n

cael ei oruchwylio.



Mae **cyfrifoldebau defnyddwyr** i helpu i sicrhau bod deunyddiau archifol yn cael

eu gwarchod yn briodol, i drin y staff yn gwrtais a pharchu defnyddwyr eraill yn

cael eu datgan yn glir.



Mae’r **wybodaeth am wasanaethau** sy’n cael eu darparu gan yr Archifau yn

hysbys i’r gymuned mae’n ei gwasanaethu; mae defnyddwyr ynghyd ag eraill a all

fod â diddordeb yn gwybod fod ganddynt hawliau mynediad.



Mae gwybodaeth ynglŷn â **threfniadau ymarferol** mynediad i wasanaethau ar

gael; mae’n hawdd canfod y gwasanaethau ac maen nhw ar gael pa bryd bynnag

mae’r gymuned eu hangen.

Mae gan ddefnyddwyr **fynediad rhesymol i offer a all eu cynorthwyo** yn eu

hymchwil, gallant ddod o hyd i gofnodion penodol ac eitemau o ddiddordeb, a

phan na ellir ateb eu hymholiadau, mae’r staff yn gwneud eu gorau i’w cyfeirio at y

ffynhonnell briodol.



 Gall defnyddwyr **ddewis** o blith sawl gwahanol ffordd o fynediad drwy ystod o wasanaethau.



Caiff unrhyw **gyfyngiadau** ar fynediad eu datgan yn glir i’r defnyddwyr.



Gall defnyddwyr gael **copïau** o ddeunydd perthnasol neu, pan fo cyfyngiadau

wedi’u gosod arno, rhoddir rhesymau’n glir am hynny.



Mae’r Archifau’n caniatáu i **ymchwilwyr** wneud defnydd llawn o’i wasanaethau

gyda hyder a chyn lleied o ffurfioldeb â phosib.



Caiff ymchwilwyr **fynediad i wasanaethau ar y safle** a chânt wneud eu gwaith

mewn amgylchedd sy’n addas ar gyfer archwilio dogfennau ac sy’n briodol i natur

y deunydd



Caiff y **prosesau a’r safonau gwasanaeth** eu hesbonio’n glir ac maen nhw’n

hawdd i’r defnyddwyr eu deall.



Caiff **mynediad o bell** i wasanaethau yn cynnwys gwybodaeth am gynnwys ei

ddarparu a’i ddatblygu i ehangu mynediad ac i ddatblygu cynulleidfaoedd newydd.

**Dogfennau cysylltiedig**

1Grwp Ansawdd Gwasanaethau Cyhoeddus: *Standard for Access to Archives*

Yr Archifau Genedlaethol: *Archifau i’r 21ain Ganrif*

Yr Archifau Genedlaethol: *Archifau i’r 21ain Ganrif mewn weithrediad: adnewyddwyd 2012-15*

Archifau Morgannwg: *Datganiad o Ddiben*

Archifau Morgannwg: *Strategaeth Mynediad*

Archifau Morgannwg: *Strategaeth Ymrwymiad Cymunedol*

Archifau Morgannwg: *Polisi Gofal Gasgliadau*

Archifau Morgannwg: *Ffioedd a Thaliadau*

Archifau Morgannwg: *Rheolau'r Ystafell Ddarllen*

Archifau Morgannwg: *CanllawTrin Dogfennau*

Archifau Morgannwg: *Amodau Adneuo*

**I’w adolygu: Mehefin 2020**